૧૩ યહોવાએ પણ એ શિક્ષકની જેમ જ ધીરજ રાખી છે. શેતાન, આદમ અને હવા યહોવાની સામે થયા. એ જોઈ રહેલા કરોડો સ્વર્ગદૂતોનો વિચાર કરો. (અયૂબ ૩૮:૭; દાનિયેલ ૭:૧૦) યહોવા જે કંઈ કરે, એની અસર બધા સ્વર્ગદૂતોને થવાની હતી. અરે, માણસોને પણ એની અસર થવાની હતી. તો પછી યહોવાએ શું કર્યું? તેમણે શેતાનને જાણે કહ્યું કે ‘સારું ચાલ, તું મનુષ્યો પર રાજ કર. પછી આપણે જોઈએ કે કોણ સાચો ને કોણ ખોટો.’ યહોવાએ માણસોને પણ શેતાનના હાથ નીચે મન ફાવે એમ સત્તા ચલાવવાની છૂટ આપી.